फातिमा ने दोपहर को कांग्रेस की सदस्यता छोड़कर भाजपा की सदस्यता ली। भोपाल जिलाध्यक्ष सुरेंद्रनाथ सिंह फातिमा के साथ आलोक शर्मा के सरकारी निवास पहुंचे, जहां वो भाजपा की सदस्य बनीं। फातिमा को भाजपा ने भोपाल-उत्तर सीट पर उतारा है, जहां कांग्रेस के वरिष्ठ नेता आरिफ अकील सालों से चुनाव जीतते आ रहे हैं। आरिफ अकील साल 1992 से इस सीट पर चुनाव जीत रहे हैं। यहां मुस्लिम आबादी ज्यादा होने के कारण भाजपा ने इकलौती मुस्लिम महिला उम्मीदवार को इस सीट पर उतारा है।